ગરીબ પરિવારમાંથી આવતા લક્ષ્મીબેન એક સમયે ખેત મજૂરી કરતા હતા. તેમની આર્થિક સ્થિતિ એટલી તો નબળી હતી કે, તેઓ તેમના બાળકોની સ્કૂલ ફી પણ ભરી શકતા નહોતા. પરિવારની નબળી આર્થિક સ્થિતિને પગલે તેઓ ફેમિલી અને સોશિયલ ફંક્શનમાં પણ હાજરી આપવાનું ટાળતા હતા.તેમજ સેલ્ફ હેલ્પ ગ્રુપમાં જોડાયા પહેલા તેઓ ગામ બહાર પણ એકલા જઈ શકતા નહોતા અને ખરીદી કરવા માટે પણ પરિવારજનોની જરૂર પડતી હતી. પરંતુ હાલ સ્થિતિ બદલાય છે અને તેઓ સેલ્ફ હેલ્પ ગ્રુપના લીડર બની ગયા છે. માત્ર એટલું જ નહીં, લીંબોળીના માર્કેટિંગ માટે જીએનએફસી(ગુજરાત નર્મદા વેલી ફર્ટિલાઈઝર કંપની) સાથે પણ કો-ઓર્ડિનેટ કરી લે છે.